Селско въстание в Англия
Селското въстание в Англия избухва през 1381 г. и е едно от народните въстания в Европа през Късното Средновековие и е важно събитие в историята на Англия. Въстанието е не само най-масовите и най-силните безредици в английската история, но и най-добре описаният бунт през Средновековието. Народната памет е съхранила имената на някои от водачите на въстанието – Джон Бол, Уот Тайлър и Джак Строу, въпреки че за тяхната биография се знае малко.